Elísa Viðarsdóttir

Elísa Viðarsdóttir (født 26. mai 1991 i Vestmannaeyjar) er en islandsk fotballspiller. Viðarsdóttir, som er forsvarsspiller, spiller for Kristianstads DFF i Damallsvenskan, samt for Islands kvinnelandslag i fotball.

 Klubbkarriere 
Viðarsdóttir startet karrieren i ÍBV, og spilte sin første seriekamp for klubben i Úrvalsdeild 2011.

 Kristianstads DFF 
Kristianstads DFF, hvor søsteren Margrét Lára Viðarsdóttir spiller, hadde Viðarsdóttir inne til prøvespill i forkant av 2013-sesongen av Damallsvenskan. Hun spilte en vennskapskamp for klubben, men treneren gav uttrykk for at de ikke hadde planer om å gi henne fast kontrakt.«Lillasyster Vidarsdottir i KDFF», av Patrik Persson, kristianstadsbladet.se, 19. mars 2013. Besøkt 12. mars 2015  Hun signerte imidlertid for klubben januar 2014, på et tidspunkt søsteren hadde fødselspermisjon.«Elísa til Kristianstad», ruv.is, 12. januar 2014. Besøkt 12. mars 2015 

 Landslagskarriere 
Viðarsdóttir spilte sin første kamp for det islandske landslaget 29. februar 2012, da Island tapte 0–1 for Tyskland.«Elísa Viðarsdóttir» , profil på KSÍs hjemmeside. Besøkt 12. mars 2015  Viðarsdóttir var også en del av Islands tropp til EM i 2013, hvor Island tok seg til kvartfinalen.«Familiar squad for Iceland», av Stefán Stefánsson, fra UEFAs hjemmeside, 24. juni 2013. Besøkt 12. mars 2015 

 Privat 
Viðarsdóttir er fotballspilleren Margrét Lára Viðarsdóttirs yngre søster.

 Referanser 

 Eksterne lenker 

  Elísa Viðarsdóttir på KSÍs hjemmeside 

Kategori:Islandske damelandslagsspillere i fotball
Kategori:Spillere under EM i fotball for kvinner 2013
Kategori:Spillere under EM i fotball for kvinner 2022
Kategori:Fotballspillere for Kristianstads DFF